Guill Schmitz

De Guillaume ("Guill") Schmitz, gebuer de 24. September 1926 an der Stad Lëtzebuerg an do gestuerwen de 4. November 1987, war e lëtzebuergesche Moler a SängerWelter, J., réd. (1993) Rétrospective : Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0..

De Guill Schmitz ass zu Miesdref opgewuess. Hien huet op der École des beaux-arts zu Paräis studéiertHerr, L. (2001) Signatures, portraits et auto-portraits : artistes plasticiens au Luxembourg. Lëtzebuerg: Éditions Saint-Paul. ISBN 2-87963-382-6. S. 300-302.. Zu Paräis krut hie seng éischt Commande, fir e Fresko aus dräi Deeler op der Mauer hannert dem Altoer vun der Muttergottes an der ''Église Saint-Joseph-Artisan'', der Kierch vun der franséisch-lëtzebuergescher Missioun, ze maachen"Kulturelles Leben", Luxemburger Wort, 14. Mee 1948; "Luxemburger Kunst in Paris", Luxemburger Wort, 7. August 1948..

1948 huet hie mam Lé Tanson a Gaston Picard L'Equipe Parisienne gegrënnt, si hunn dat Joer zesummen zu Munneref a Metz ausgestallt. De Schmitz gouf Member vum Kënschtlerveräin Cercle artistique de Luxembourg (CAL), wou hie vun 1949 bis 1963 un de Salonen deelgeholl huet. Hien huet och 1953 zesumme mam Michel Breithoff, Jean-Pierre Junius an Aurelio Sabbatini an der Galerie Bradtké ausgestallt.

1954 huet hien de Prix de la jeune peinture Luxembourgeoise um Salon du CAL gewonnen. Nieft senger Aarbecht als Kënschtler huet de Schmitz op der Post geschafft.

De Schmitz war och an der klassescher Musek aktiv. Hien huet als Jongesopran am Männerchouer zu Miesdref ugefaangen a gouf spéider Dirigent vum Chouer. Dem Schmitz seng Stëmm huet sech zu engem déiwe Bass entwéckelt an hien ass als Solosänger opgetrueden.

1962 gouf hie Member vum Ensembel Quatuor Vocal du Luxembourg, gegrënnt vum Pierre Nimax Sr. De Quartett hat ronn drësseg Optrëtter d'Joer. 1979 ass en an den USA op Tournee gaangen an huet eng Rei LPen erausbruecht. 1978 krut de Schmitz zesumme mat senge Quartettkollegen Nico Hames a Laurent Koster d'Médaille en vermeil vum Ordre de la couronne de chêne"Ordre de la couronne de chêne", Luxemburger Wort, 21. Juni 1978..

 Wierker (Auswiel) 
1948 Fresko aus 1948 an der Kierch Saint-Joseph-Artisan, Rue La Fayette zu Paräis.
1953 Kräizwee (Fresko) an der Kierch WolzJ.T., "Die neuen Kreuzweg-Stationen in der Wiltzer Kirche", Luxemburger Wort, 13. Januar 1955.
1960 Design Fändel fir d'Pompjeeë Miesdref-Pëtten"Ansprachen und Enthüllen der Fahne", Luxemburger Wort, 22. Juli 1970.
1980 Design Fändel fir d'Kannerchouer vum Neiduerf/Weimeschhaff"Fahnenweihe beim Kinderchor aus Neudorf-Weimershof", Luxemburger Wort, 24. November 1980.

 Gielchen 


 Kuckt och 
 Lëscht vu lëtzebuergesche Konschtschafenden

Kategorie:Gebuer 1926
Kategorie:Gestuerwen 1987
Kategorie:Lëtzebuergesch Moler
Kategorie:Lëtzebuergesch Sänger
Kategorie:Basssänger
Kategorie:Médaille en vermeil de l'ordre de la couronne de chêne
Kategorie:Membere vum Cercle artistique de Luxembourg